Avis juridique important

|

31999L0069

Komission direktiivi 1999/69/EY, annettu 28 päivänä kesäkuuta 1999, neuvoston direktiivissä 91/682/ETY säädettyjen toimittajien ja laitosten valvonnan ja tarkastuksen soveltamista koskevien toimenpiteiden käyttöönotosta annetun direktiivin 93/63/ETY kumoamisesta

Virallinen lehti nro L 172 , 08/07/1999 s. 0044 - 0044

KOMISSION DIREKTIIVI 1999/69/EY,annettu 28 päivänä kesäkuuta 1999,neuvoston direktiivissä 91/682/ETY säädettyjen toimittajien ja laitosten valvonnan ja tarkastuksen soveltamista koskevien toimenpiteiden käyttöönotosta annetun direktiivin 93/63/ETY kumoamisestaEUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon koristekasvien ja niiden lisäysaineiston pitämisestä kaupan 20 päivänä heinäkuuta 1998 annetun neuvoston direktiivin 98/56/EY(1), ja erityisesti sen 20 artiklan 3 kohdan,sekä katsoo, että1) komission direktiivissä 93/63/ETY(2) säädetään neuvoston direktiivin 91/682/ETY(3) mukaisten hyväksyttyjen toimittajien ja laitosten valvontaa ja tarkastusta koskevien toimenpiteiden käyttöönotosta,2) direktiivi 91/682/EY kumotaan 1 päivästä heinäkuuta 1999 ja korvataan direktiivillä 98/56/EY,3) direktiivissä 98/56/EY säädetään lisäysaineiston toimittajiin sovellettavia vaatimuksia ja kontrollitoimia, valvonta ja tarkastus mukaan luettuina, koskevista asianmukaisista toimenpiteistä,4) direktiivi 93/63/ETY on näin ollen vanhentunut ja se olisi kumottava, ja5) tässä direktiivissä säädetyt toimenpiteet ovat koristekasveja ja lisäysaineistoa käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN:1 artiklaKumotaan direktiivi 93/63/ETY 1 päivästä heinäkuuta 1999 alkaen.2 artiklaTämä direktiivi on osoitettu kaikille jäsenvaltioille.Tehty Brysselissä 28 päivänä kesäkuuta 1999.Komission puolestaFranz FISCHLERKomission jäsen(1) EYVL L 226, 13.8.1998, s. 16.(2) EYVL L 250, 7.10.1993, s. 31.(3) EYVL L 376, 31.12.1991, s. 21.


Avis juridique important

|

31994L0041

Komission direktiivi 94/41/EY, annettu 18 päivänä heinäkuuta 1994, rehujen lisäaineista annetun neuvoston direktiivin 70/524/ETY muuttamisesta

Virallinen lehti nro L 209 , 12/08/1994 s. 0018 - 0019 Suomenk. erityispainos Alue 3 Nide 60 s. 0157  Ruotsink. erityispainos Alue 3 Nide 60 s. 0157

KOMISSION DIREKTIIVI 94/41/EY,annettu 18 päivänä heinäkuuta 1994,rehujen lisäaineista annetun neuvoston direktiivin 70/524/ETY muuttamisesta EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 94/17/EY(2), ja erityisesti sen 7 artiklan,sekä katsoo, ettädirektiivissä 70/524/ETY säädetään, että liitteiden sisältöä on jatkuvasti mukautettava tieteellisen ja teknisen tietämyksen kehitykseen; liitteistä on tehty koonnelma komission direktiivissä 91/248/ETY(3),erään sideaineiden, paakkuuntumisenesto- ja sakeuttamisaineiden ryhmään kuuluvan lisäaineen käyttöä on tutkittu laajalti eri jäsenvaltioissa; saadun kokemuksen perusteella vaikuttaa siltä, että tämä uusi aine voidaan hyväksyä kaikkialla yhteisössä,antibioottien ja mikro-organismien ryhmiin kuuluvien lisäaineiden uusia käyttötapoja on kokeiltu menestyksellisesti tietyissä jäsenvaltioissa; nämä uudet käyttötavat olisi hyväksyttävä tilapäisesti kansallisella tasolla ennen kuin ne voidaan hyväksyä yhteisön tasolla, jatässä direktiivissä säädetyt toimenpiteet ovat pysyvän rehukomitean lausunnon mukaiset,ON ANTANUT TÄMÄN ASETUKSEN:1 artikla Muutetaan direktiivin 70/524/ETY liitteet tämän direktiivin liitteen mukaisesti.2 artikla 1. Jäsenvaltioiden on saatettava voimaan tämän direktiivin säännösten noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 1995. Niiden on ilmoitettava tästä komissiolle viipymättä.Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 18 päivänä heinäkuuta 1994.Komission puolestaRené STEICHENKomission jäsen(1) EYVL N:o L 270, 14.12.1970, s. 1(2) EYVL N:o L 105, 26.4.1994, s. 19(3) EYVL N:o L 124, 18.5.1991, s. 1LIITE Muutetaan direktiivin 70/524/ETY liitteet seuraavasti.1 Liitteessä I:1.1 Liitteen L ryhmässä "Sideaineet, paakkuuntumisenestoaineet ja sakeuttamisaineet":1.1.1 Korvataan sepioliitin EY-numero numerolla E 562;1.1.2 Lisätään kohta seuraavasti:">TAULUKON PAIKKA>"2 Liitteessä II:2.1 Lisätään A ryhmään "Antibiootit" kohta seuraavasti:">TAULUKON PAIKKA>"2.2 Lisätään O ryhmään "Mikro-organismit" kohta seuraavasti:">TAULUKON PAIKKA>"


Avis juridique important

|

31978L1016

Neuvoston direktiivi 78/1016/ETY, annettu 23 päivänä marraskuuta 1978, sisävesialusten purjehduskelpoisuuslupien vastavuoroisesta tunnustamisesta annetun direktiivin 76/135/ETY muuttamisesta

Virallinen lehti nro L 349 , 13/12/1978 s. 0031 - 0031 Suomenk. erityispainos Alue 7 Nide 2 s. 0104  Kreikank. erityispainos: Luku 07 Nide 2 s. 0090  Ruotsink. erityispainos Alue 7 Nide 2 s. 0104  Espanjank. erityispainos: Luku 07 Nide 2 s. 0134  Portugalink. erityispainos: Luku 07 Nide 2 s. 0134

NEUVOSTON DIREKTIIVI,annettu 23 päivänä marraskuuta 1978,sisävesialusten purjehduskelpoisuuslupien vastavuoroisesta tunnustamisesta annetun direktiivin 76/135/ETY muuttamisesta (78/1016/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 75 artiklan,ottaa huomioon komission ehdotuksen (),ottaa huomioon Euroopan parlamentin lausunnon (),ottaa huomioon talous- ja sosiaalikomitean lausunnon (),sekä katsoo, ettäsisävesialusten purjehduskelpoisuuslupien vastavuoroisesta tunnustamisesta 20 päivänä tammikuuta 1976 annetun neuvoston direktiivin 76/135/ETY (4) 5 artiklassa säädetään, että neuvosto antaa mahdollisimman nopeasti ja viimeistään 1 päivänä tammikuuta 1978 komission ehdotuksesta yhteiset säännökset sisävesialusten teknisistä vaatimuksista; asian monimutkaisuuden vuoksi ei ole ollut mahdollista noudattaa tätä määräaikaa; on sen vuoksi aiheellista säätää, että nämä yhteiset säännökset annetaan viimeistään 1 päivänä tammikuuta 1980, jamainitun direktiivin 7 artiklassa säädetään, että direktiivi on voimassa 31 päivään joulukuuta 1978 ja että tarvittaessa sen voimassaoloaikaa voidaan pidentää, kunnes 5 artiklassa tarkoitetut säännökset tulevat voimaan; edellä mainitun perusteella olisi säädettävä sellaisesta pidennyksestä,ON ANTANUT TÄMÄN DIREKTIIVIN:1 artikla Muutetaan direktiiviä 76/135/ETY seuraavasti:1. Korvataan 5 artiklassa päivämäärä «1 päivänä tammikuuta 1978» päivämäärällä «1 päivänä tammikuuta 1980».2. Korvataan 7 artikla seuraavasti:2. «7 artiklaTätä direktiiviä sovelletaan, kunnes 5 artiklassa tarkoitetut säännökset tulevat tosiasiallisesti voimaan.»2 artikla Tämä direktiivi on osoitettu kaikille jäsenvaltioille.Tehty Brysselissä 23 päivänä marraskuuta 1978.()()()()Neuvoston puolestaPuheenjohtajaK. GSCHEIDLE() EYVL N:o C 13, 17.1.1978, s. 4() EYVL N:o C 108, 8.5.1978, s. 67() EYVL N:o C 181, 31.7.1978, s. 29() EYVL N:o L 21, 29.1.1976, s. 10


Avis juridique important

|

31985L0580

Neuvoston direktiivi 85/580/ETY, annettu 20 päivänä joulukuuta 1985, ilmanlaatustandardeista typpidioksidille annetun direktiivin 85/203/ETY muuttamisesta Espanjan ja Portugalin liittymisen vuoksi

Virallinen lehti nro L 372 , 31/12/1985 s. 0036 - 0036 Espanjank. erityispainos: Luku 15 Nide 6 s. 0134  Portugalink. erityispainos: Luku 15 Nide 6 s. 0134  Suomenk. erityispainos Alue 15 Nide 7 s. 0086  Ruotsink. erityispainos Alue 15 Nide 7 s. 0086

NEUVOSTON DIREKTIIVI,annettu 20 päivänä joulukuuta 1985,ilmanlaatustandardeista typpidioksidille annetun direktiivin 85/203/ETY muuttamisesta Espanjan ja Portugalin liittymisen vuoksi (85/580/ETY) EUROOPAN YHTEISÖJEN NEUVOSTO, jokaottaa huomioon Espanjan ja Portugalin liittymisasiakirjan ja erityisesti sen 27 ja 396 artiklan,ottaa huomioon komission ehdotuksen,sekä katsoo, ettäjotta otettaisiin huomioon Espanjan ja Portugalin liittyminen, on muutettava direktiivin 85/203/ETY 14 artiklan 2 kohtaa(1),liittymissopimuksen 2 artiklan 3 kohdan nojalla yhteisöjen toimielimet voivat ennen liittymistä hyväksyä liittymisasiakirjan 396 artiklassa tarkoitetut toimenpiteet, jolloin toimenpiteet tulevat voimaan sillä edellytyksellä, että sopimus tulee voimaan sen voimaantulopäivänä,ON ANTANUT TÄMÄN DIREKTIIVIN:1 artikla Korvataan direktiivin 85/203/ETY 14 artiklan 2 kohdassa ilmaus "45 äänen" ilmauksella "54 äänen".2 artikla Tämä direktiivi tulee voimaan 1 päivänä tammikuuta 1986 edellyttäen, että Espanjan ja Portugalin liittymissopimus tulee voimaan.3 artikla Tämä direktiivi on osoitettu kaikille jäsenvaltioille.Tehty Brysselissä 20 päivänä joulukuuta 1985.Neuvoston puolestaPuheenjohtajaR. KRIEPS(1) EYVL N:o L 87, 27.3.1985, s. 1


Avis juridique important

|

31989L0462

Neuvoston direktiivi 89/462/ETY, annettu 18 päivänä heinäkuuta 1989, alueellisten tilastojen osana olevista maanteiden tavarakuljetusten tilastoista annetun direktiivin 78/546/ETY muuttamisesta

Virallinen lehti nro L 226 , 03/08/1989 s. 0008 - 0013 Suomenk. erityispainos Alue 7 Nide 3 s. 0185  Ruotsink. erityispainos Alue 7 Nide 3 s. 0185

NEUVOSTON DIREKTIIVI,annettu 18 päivänä heinäkuuta 1989,alueellisten tilastojen osana olevista maanteiden tavarakuljetusten tilastoista annetun direktiivin 78/546/ETY muuttamisesta (89/462/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 213 artiklan,ottaa huomioon komission laatiman direktiiviluonnoksen (),ottaa huomioon Euroopan parlamentin lausunnon (),ottaa huomioon talous- ja sosiaalikomitean lausunnon (),sekä katsoo, ettädirektiiviä 78/546/ETY (), sellaisena kuin se on viimeksi vuoden 1985 liittymisasiakirjalla muutettuna, on muutettava siten, että siinä otetaan huomioon yhteisessä liikennepolitiikassa tapahtuneet muutokset,kyseisessä direktiivissä säädetään ainoastaan vuosittaisista tiedoista, jotka toimitetaan 12 kuukauden määräajan kuluttua viitevuoden lopusta; näitä tietoja on verrattava muista kuljetusvälineistä saataviin tietoihin, jotka kerätään kuukausittain tai neljännesvuosittain; sen vuoksi tarvitaan tiettyjä tietoja neljännesvuosittain,mainitussa direktiivissä säädetään ainoastaan kansallisen ja kansainvälisen liikenteen tilastotietojen keräämisestä; on selvää, että kolmansien maiden välinen liikenne on liikennemuoto, joka kehittyy tulevaisuudessa; sen vuoksi on asianmukaista kerätä tilastotietoja kyseisestä liikenteestä,kaikilla jäsenvaltioilla on tiedot vetoautojen liikkumisesta, mutta kaikilla ei ole tietoja perävaunuyksikköjen liikkumisesta; tietojen kokoaminen olisi sen vuoksi standardoitava koskemaan vetoautojen liikkumista niin, että se ei vaikuta kuljetuslupiin sovellettaviin oikeudellisiin ja hallinnollisiin järjestelyihin,direktiivissä 78/546/ETY ei luetella tiettyjä Itä-Euroopan maita erikseen kolmansien maiden luettelossa, vaan ne yksinkertaisesti ryhmitellään yhteen nimikkeellä "Muut Euroopan maat"; on ilmennyt, että nämä maat tulisi luetella yksilöllisesti niin, että voidaan tehdä vertailuja eri kuljetusmuotojen kanssa ja niin, että tavaravirtaa näihin maihin ja näistä maista voidaan tarkkailla tehokkaammin,luettelo tiedoista, jotka voidaan vaatia jäsenvaltioilta tavaran liikkumisesta yhteisössä, on 1 päivästä tammikuuta 1988 alkaen tarkoin rajattu; kyseinen toimenpide on osa neuvoston ja komission omaksumaa politiikkaa ja on suunniteltu vähentämään mahdollisimman paljon yhteisön sisäisessä kaupassa tarvittavien hallinnollisten asiakirjojen määrää; yhteisön sisäisillä rajoilla tapahtuvasta tilastotietojen keräämisestä olisi luovuttava, paitsi mikäli sitä edellytetään yhteisön säännöissä,on asianmukaista soveltaa direktiivin 78/546/ETY 9 artiklaa muutettuun tilastotietojen kokoamisjärjestelmään, jaTanskan kuningaskunta toimittaa tällä hetkellä komissiolle direktiivissä 78/546/ETY edellytettyjä tilastotietoja kansainvälisestä tavaraliikenteestä turvautumalla ulkomaankauppaan liittyviin tilastoihin; kyseinen jäsenvaltio on luomassa tilastojärjestelmää nimenomaan maanteiden tavarakuljetusta varten; sen vuoksi on toivottavaa, että Tanskassa lykätään tämän direktiivin kolmansien maiden välisen liikenteen tilastotietojen keräämistä koskevien säännösten soveltamista,ON ANTANUT TÄMÄN DIREKTIIVIN:1 artikla Muutetaan direktiiviä 78/546/ETY seuraavasti:1. Lisätään 1 artiklaan seuraava alakohta:"c) kahden muun jäsenvaltion välillä tai toisen jäsenvaltion ja yhteisöön kuulumattoman valtion välillä, jäljempänä "kolmansien maiden välinen liikenne"."2. Korvataan 3 artiklan 1 kohta seuraavasti:"1. Kunkin jäsenvaltion on kerättävä tilastotiedot 1 artiklassa tarkoitetuista kuljetuksista sen alueella rekisteröidyllä ajoneuvoilla. Kuljetusmuuttujat on määriteltävä vetoauton mukaan. Mikäli ajoneuvoyhdistelmän vetoauto ja perävaunu on rekisteröity eri maissa, koko ajoneuvon katsotaan olevan rekisteröity siinä maassa, jossa vetoauto on rekisteröity."3. Korvataan 3 artiklan 2 kohdan johdantolause seuraavasti:"2. Tilastotiedot ryhmitellään seuraavasti:".4. Korvataan 3 artiklan 2 kohdan b alakohdan johdantolause seuraavasti:"b) kansainvälisen liikenteen ja kolmansien maiden välisen liikenteen osalta tonneina ja tonnikilometreinä ilmaistuina:".5. Korvataan 3 artiklan 4 kohta seuraavasti:"4. Jäsenvaltioiden on toimitettava komissiolle tässä artiklassa eritellyt tilastotiedot liitteessä IV olevien taulukkomallien mukaisesti."6. Korvataan 4 artikla seuraavasti:"4 artiklaMäärättäessä kansainvälisen liikenteen ja kolmansien maiden välisen liikenteen tilastotietojen kokoamismenetelmää, jäsenvaltioiden on oltava soveltamatta mitään muodollisuuksia jäsenvaltioiden välisillä rajoilla."7. Lisätään 5 artiklan 1 kohtaan seuraava alakohta:"taulukoita C varten kerätään tilastotiedot kuitenkin ensimmäisen kerran vuodelta 1990."8. Korvataan 5 artiklan 2 kohta seuraavasti:"2. Jäsenvaltioiden on lähetettävä komissiolle liitteessä IV esitetyt taulukot A, B ja C5/C6 ennen sen vuoden loppua, joka seuraa viitevuotta ja liitteessä IV esitetyt taulukot C1, C2, C3 ja C4 viimeistään viiden kuukauden kuluessa viiteajanjakson päättymisen jälkeen."9. Korvataan 5 artiklan 3 kohta seuraavasti:"3. Komissio ilmoittaa jäsenvaltioille tietojen keruun tulokset sekä kaikki muut sillä mahdollisesti olevat asiaankuuluvat tiedot viimeistään:- kuuden kuukauden kuluttua siitä, kun taulukot A, B ja C5/C6 viimeksi lähetettiin,- kolmen kuukauden kuluttua siitä, kun taulukot C1, C2, C3 ja C4 viimeksi lähetettiin."10. Korvataan 6 artiklan 2 kohta seuraavasti:"2. Määrittäessään menetelmää tietojen keräämiseksi, jäsenvaltioiden on toteutettava tarvittavat toimenpiteet riittävien tietojen saamiseksi kansallisen, kansainvälisen ja kolmansien maiden välisen liikenteen tonnimäärästä. Niiden on toimitettava komissiolle joka vuosi tiedot vastaamatta jättäneiden määrästä sekä, standardipoikkeaman tai luotettavuusvälin muodossa, tietojen luotettavuudesta. Niiden on lisäksi ilmoitettava sille, millä menetelmällä tarjottuihin kuljetuspalveluihin liittyvät, tonnikilometreinä ilmaistut luvut on laskettu."11. Korvataan 7 artikla seuraavasti:"7 artiklaKomissio julkaisee asianmukaiset tilastotiedot."12. Korvataan 8 artikla seuraavasti:"8 artiklaKomissio antaa 1 päivään tammikuuta 1992 mennessä neuvostolle kertomuksen tämän direktiivin soveltamiseksi suoritetussa työssä saaduista kokemuksista.Samalla komissio antaa myös lausuntonsa siitä, ovatko 1 artiklassa määriteltyjen tutkimusten soveltamisala, 3 artiklassa tarkoitetut tilastotiedot sekä liitteissä II ja III oleva tietojen jaottelu yhä asianmukaista yhteisen liikennepolitiikan kehityksen perusteella."13. Lisätään 9 artiklaan seuraava 2 kohta:"Tätä järjestelmää sovelletaan myös muutetun tilastotietojen kokoamisjärjestelmän kolmena ensimmäisenä vuotena, alkaen vuodesta 1990."14. Lisätään liitteen III kolmansien maiden luetteloon sanan "Suomi" jälkeen seuraavat sanat:"BulgariaNeuvostoliittoPuolaUnkariRomania".15. Lisätään liitteeseen IV tämän direktiivin liitteessä olevat taulukot.2 artikla 1. Jäsenvaltioiden on saatettava voimaan 1 päivään tammikuuta 1990 mennessä tämän direktiivin noudattamisen edellyttämät lait, asetukset ja hallinnolliset määräykset.Niiden on ilmoitettava tästä komissiolle viipymättä.2. Korvataan 1 kohdassa säädetty päivämäärä kuitenkin Tanskan osalta 1 päivällä tammikuuta 1993, kun on kyse kolmansien maiden välisen liikenteen tilastotietojen antamisesta.3 artikla Tämä direktiivi on osoitettu kaikille jäsenvaltioille.Tehty Brysselissä 18 päivänä heinäkuuta 1989.Neuvoston puolestaPuheenjohtajaR. DUMAS() EYVL N:o C 4, 8.1.1988, s. 4() EYVL N:o C 167, 27.6.1988, s. 425() EYVL N:o C 134, 24. 5.1988, s. 7() EYVL N:o L 168, 26.6.1978, s. 29LIITE DIREKTIIVIN 78/546/ETY LIITTEESEEN LIITETTÄVÄT TAULUKOT MAANTIE>TAULUKON PAIKKA>MAANTIE>TAULUKON PAIKKA>MAANTIE>TAULUKON PAIKKA>MAANTIE>TAULUKON PAIKKA>MAANTIE>TAULUKON PAIKKA>


title: Komission direktiivi (EU) 2017/164, annettu 31 päivänä tammikuuta 2017, työperäisen altistumisen viiteraja-arvojen neljännen luettelon laatimisesta neuvoston direktiivin 98/24/EY nojalla ja komission direktiivien 91/322/ETY, 2000/39/EY ja 2009/161/EY muuttamisesta (ETA:n kannalta merkityksellinen teksti. )

text:
               1.2.2017

               FI

               Euroopan unionin virallinen lehti

               L 27/115

         KOMISSION DIREKTIIVI (EU) 2017/164,
   annettu 31 päivänä tammikuuta 2017,
   työperäisen altistumisen viiteraja-arvojen neljännen luettelon laatimisesta neuvoston direktiivin 98/24/EY nojalla ja komission direktiivien 91/322/ETY, 2000/39/EY ja 2009/161/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä 7 päivänä huhtikuuta 1998 annetun neuvoston direktiivin 98/24/EY (1), jäljempänä ’direktiivi 98/24/EY’, ja erityisesti sen 3 artiklan 2 kohdan,
   sekä katsoo seuraavaa:

               (1)

               Direktiivissä 98/24/EY säädetään, että komissio ehdottaa unionin tavoitteiksi työntekijöiden suojaamiseksi kemiallisista tekijöistä aiheutuvilta riskeiltä unionin tasolla määriteltäviä työperäisen altistumisen viiteraja-arvoja.

               (2)

               Direktiivin 98/24/EY 3 artiklan 2 kohdassa annetaan komissiolle valtuudet vahvistaa tai tarkistaa työperäisen altistumisen viiteraja-arvoja, ottaen huomioon käytettävissä olevat mittaustekniikat, noudattaen neuvoston direktiivin 89/391/ETY (2) 17 artiklassa säädettyä menettelyä.

               (3)

               Komissiota avustaa tässä tehtävässä kemiallisten aineiden työperäisen altistuksen raja-arvoja käsittelevä tiedekomitea (SCOEL), joka perustettiin komission päätöksellä 2014/113/EU (3).

               (4)

               Direktiivin 98/24/EY mukaan ’työperäistä altistumista koskevalla raja-arvolla’ tarkoitetaan, jollei toisin täsmennetä, ilmassa työntekijän hengitysalueella olevan kemiallisen tekijän aikapainotetun keskimääräisen pitoisuuden rajaa suhteessa määritettyyn vertailuaikaan.

               (5)

               Työperäisen altistumisen viiteraja-arvot ovat terveysnäkökohtiin perustuvia työperäisen altistumisen raja-arvoja, jotka SCOEL määrittää tuoreimpien saatavilla olevien tieteellisten tietojen perusteella ja jotka komissio hyväksyy ottaen huomioon käytettävissä olevat mittaustekniikat. Ne ovat altistumisen kynnystasoja, joiden alittuessa kemiallisista tekijöistä ei yleensä odoteta aiheutuvan haitallisia vaikutuksia työuran aikana tapahtuvan lyhytkestoisen tai päivittäisen altistumisen seurauksena. Ne ovat unionin tavoitteita, ja niiden tarkoituksena on auttaa työnantajia määrittelemään ja arvioimaan riskit ja toteuttamaan ehkäisy- ja suojelutoimenpiteitä direktiivin 98/24/EY mukaisesti.

               (6)

               SCOELin suositusten mukaisesti työperäisen altistumisen viiteraja-arvot vahvistetaan suhteessa kahdeksan tunnin vertailuajan aikapainotettuun keskiarvoon (pitkäaikaisen altistumisen raja-arvot) ja tiettyjen kemiallisten tekijöiden osalta suhteessa lyhyempiin vertailuaikoihin, yleensä viidentoista minuutin aikapainotettuun keskiarvoon (lyhytaikaisen altistuksen raja-arvot), jotta voidaan ottaa huomioon lyhytaikaisesta altistumisesta johtuvat vaikutukset.

               (7)

               Niiden kemiallisten tekijöiden osalta, joille on unionin tasolla vahvistettu työperäisen altistumisen viiteraja-arvo, jäsenvaltioiden on vahvistettava kansallinen työperäisen altistumisen raja-arvo. Jäsenvaltioiden on tällöin otettava huomioon unionin raja-arvo ja määriteltävä kansallisen raja-arvon luonne kansallisen lainsäädännön ja käytännön mukaisesti.

               (8)

               Työperäisen altistumisen viiteraja-arvot ovat tärkeä osa yleisiä työsuojelujärjestelyjä, joilla työntekijöitä suojellaan vaarallisille kemikaaleille altistumisesta johtuvilta terveysriskeiltä.

               (9)

               Direktiivin 98/24/EY 3 artiklan mukaisesti SCOEL on arvioinut tämän direktiivin liitteessä olevissa 31 kohdassa lueteltujen kemiallisten tekijöiden terveysvaikutusten ja työperäisen altistumisen tason välistä suhdetta, ja suositellut työperäisen altistumisen viiteraja-arvon määrittämistä kaikille kyseisille kemiallisille tekijöille hengitysteitse tapahtuvan altistumisen osalta suhteessa kahdeksan tunnin vertailuajan aikapainotettuun keskiarvoon. Sen vuoksi on aiheellista määrittää pitkäaikaisen altistumisen raja-arvot kaikille kyseisille, tämän direktiivin liitteessä luetelluille tekijöille.

               (10)

               Joidenkin kyseisten kemiallisten tekijöiden osalta SCOEL suositteli myös tällaisten raja-arvojen määrittämistä suhteessa lyhyempiin vertailuaikoihin ja/tai ihomerkintöjen antamista.

               (11)

               Neljä kyseisistä kemiallisista tekijöistä – typpimonoksidi, kalsiumdihydroksidi, litiumhydridi ja etikkahappo – sisältyy nykyisin komission direktiivin 91/322/ETY (4) liitteessä olevaan luetteloon.

               (12)

               Yksi kyseisistä kemiallisista tekijöistä, 1,4-diklooribentseeni, sisältyy nykyisin komission direktiivin 2000/39/EY (5) liitteessä olevaan luetteloon.

               (13)

               Yksi niistä, bisfenoli A, sisältyy nykyisin komission direktiivin 2009/161/EY (6) liitteessä olevaan luetteloon.

               (14)

               Näiden tekijöiden osalta SCOEL on suosittanut uusien työperäisen altistumisen viiteraja-arvojen määrittelemistä. Näin ollen on aiheellista sisällyttää kyseisiä kuutta kemiallista tekijää koskevat tarkistetut raja-arvot tämän direktiivin liitteeseen ja poistaa kyseisiä kemiallisia tekijöitä koskevat kohdat direktiivien 91/322/ETY, 2000/39/EY ja 2009/161/EU liitteistä.

               (15)

               Tämän direktiivin liitteessä luetelluista 31 kemiallisesta tekijästä yhdelle, akryylihapolle, SCOEL suositteli lyhytaikaisen altistuksen raja-arvoa suhteessa yhden minuutin vertailuaikaan. Näin ollen on aiheellista määrittää lyhytaikaisen altistumisen raja-arvo kyseiselle kemialliselle tekijälle tämän direktiivin liitteessä.

               (16)

               Tiettyjen aineiden osalta on tarpeen ottaa huomioon ihon kautta imeytymisen mahdollisuus parhaimman mahdollisen suojelutason takaamiseksi. Tämän direktiivin liitteessä luetelluista 31 kemiallisesta tekijästä SCOEL määritti sellaisiksi, joita voi imeytyä ihon läpi huomattavia määriä, seuraavat: glyserolitrinitraatti, hiilitetrakloridi, syaanivety, metyleenikloridi, nitroetaani, 1,4-diklooribentseeni, metyyliformiaatti, tetrakloorieteeni, natriumsyanidi ja kaliumsyanidi. Näin ollen on asianmukaista vahvistaa tämän direktiivin liitteessä työperäisen altistumisen viiteraja-arvojen lisäksi merkinnät, jotka osoittavat, että kyseisiä kemiallisia tekijöitä voi imeytyä ihon läpi huomattavia määriä.

               (17)

               Työturvallisuuden ja työterveyden neuvoa-antava komitea (7), jota kuultiin direktiivin 98/24/EY 3 artiklan 2 kohdan mukaisesti, myönsi olevan epävarmaa, ovatko ehdotetut työperäisen altistumisen viiteraja-arvot teknisesti toteutettavissa, kun on kyse typpimonoksidista ja typpidioksidista maanalaisessa kaivostoiminnassa ja tunneloinnissa sekä hiilimonoksidista maanalaisessa kaivostoiminnassa. Lisäksi komitea tunnusti, että tällä hetkellä on ongelmia sellaisten mittausmenetelmien saatavuudessa, joilla voitaisiin osoittaa maanalaista kaivostoimintaa ja tunnelointiympäristöjä koskevan typpidioksidin raja-arvon noudattaminen. Sen vuoksi on aiheellista antaa jäsenvaltioille mahdollisuus hyödyntää siirtymäkautta typpimonoksidille, typpidioksidille ja hiilimonoksidille tämän direktiivin liitteessä vahvistettujen raja-arvojen täytäntöönpanossa maanalaisen kaivostoiminnan ja tunneloinnin osalta ja komissiolle tilaisuus tarkastella edellä mainittuja kysymyksiä ennen siirtymäkauden loppua. Siirtymäkauden aikana jäsenvaltiot voivat soveltaa edelleen nykyisiä raja-arvoja tämän direktiivin liitteessä vahvistettujen raja-arvojen sijasta.

               (18)

               Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman (8) mukaisesti sitoutuneet perustelluissa tapauksissa liittämään ilmoitukseen toimenpiteistä, jotka koskevat direktiivin saattamista osaksi kansallista lainsäädäntöä, yhden tai useamman asiakirjan, joista käy ilmi direktiivin osien ja kansallisen lainsäädännön osaksi saattamiseen tarkoitettujen välineiden vastaavien osien suhde.

               (19)

               Tämän direktiivin osalta komissio pitää perusteltuna tällaisten asiakirjojen toimittamista sellaisen taulukon muodossa, josta käy ilmi kansallisten toimenpiteiden ja tämän direktiivin välinen vastaavuus, kun otetaan huomioon, että joitakin tekijöitä koskevat kansalliset työperäisen altistumisen raja-arvot ovat jo olemassa kansallisessa lainsäädännössä ja että kansallisen tason oikeudellisia välineitä työperäisen altistumisen viiteraja-arvojen vahvistamiseksi on hyvin monenlaisia ja ne ovat luonteeltaan teknisiä.

               (20)

               Työturvallisuuden ja työterveyden neuvoa-antava komitea antoi lausuntonsa 27 päivänä marraskuuta 2014 ja 21 päivänä toukokuuta 2015.

               (21)

               Tässä direktiivissä säädetyt toimenpiteet ovat neuvoston direktiivin 89/391/ETY 17 artiklalla perustetun teknistä edistystä käsittelevän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Vahvistetaan työperäisen altistumisen viiteraja-arvojen neljäs unionin luettelo liitteessä luetelluille kemiallisille tekijöille.
   2 artikla
   Jäsenvaltioiden on vahvistettava kansalliset työperäisen altistumisen raja-arvot liitteessä luetelluille kemiallisille tekijöille ottaen huomioon unionin raja-arvot.
   3 artikla
   Poistetaan direktiivin 91/322/ETY liitteestä viittaukset etikkahappoon, kalsiumdihydroksidiin, litiumhydridiin ja typpimonoksidiin 21 päivästä elokuuta 2018, jollei 6 artiklan 2 kohdan a alakohdasta muuta johdu.
   4 artikla
   Poistetaan direktiivin 2000/39/EY liitteestä viittaus 1,4-diklooribentseeniin 21 päivästä elokuuta 2018.
   5 artikla
   Poistetaan direktiivin 2009/161/EY liitteestä viittaus bisfenoli A:han 21 päivästä elokuuta 2018.
   6 artikla
   1.   Maanalaisessa kaivostoiminnassa ja tunneloinnissa jäsenvaltiot voivat hyödyntää typpimonoksidia, typpidioksidia ja hiilimonoksidia koskevien raja-arvojen osalta siirtymäkautta, joka päättyy viimeistään 21 päivänä elokuuta 2023.
   2.   Edellä 1 kohdassa tarkoitetun siirtymäkauden aikana jäsenvaltiot voivat liitteessä säädettyjen raja-arvojen sijasta soveltaa edelleen seuraavia raja-arvoja:

               a)

               typpimonoksidi: nykyiset raja-arvot, jotka on vahvistettu direktiivin 91/322/ETY liitteen mukaisesti;

               b)

               typpidioksidi ja hiilimonoksidi: 1 päivänä helmikuuta 2017 voimassa olevat kansalliset raja-arvot.

         7 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 21 päivänä elokuuta 2018.
   Niiden on viipymättä toimitettava nämä säännökset kirjallisina komissiolle sekä liitettävä ilmoitukseensa yksi tai useampi selittävä asiakirja sellaisten taulukoiden muodossa, joista käy ilmi kyseisten säännösten ja tämän direktiivin välinen vastaavuus.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   8 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   9 artikla
   Tämä direktiivi on osoitettu kaikille jäsenvaltioille.

      Tehty Brysselissä 31 päivänä tammikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EYVL L 131, 5.5.1998, s. 11.

      (2)  Neuvoston direktiivi, annettu 12 päivänä kesäkuuta 1989, toimenpiteistä työntekijöiden turvallisuuden ja terveyden parantamisen edistämiseksi työssä (EYVL L 183, 29.6.1989, s. 1).

      (3)  Komission päätös 2014/113/EU, annettu 3 päivänä maaliskuuta 2014, kemiallisten aineiden työperäisen altistuksen raja-arvoja käsittelevän tiedekomitean perustamisesta ja päätöksen 95/320/EY kumoamisesta (EUVL L 62, 4.3.2014, s. 18).

      (4)  Komission direktiivi 91/322/ETY, annettu 29 päivänä toukokuuta 1991, viiteraja-arvojen määrittämisestä panemalla työntekijöiden suojelemisesta vaaroilta, jotka liittyvät altistumiseen kemiallisille, fysikaalisille ja biologisille tekijöille työssä 27 päivänä marraskuuta 1980 annettu neuvoston direktiivi 80/1107/ETY täytäntöön (EYVL L 177, 5.7.1991, s. 22).

      (5)  Komission direktiivi 2000/39/EY, annettu 8 päivänä kesäkuuta 2000, ensimmäisen työperäisen altistumisen viiteraja-arvojen luettelon laatimisesta työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annetun neuvoston direktiivin 98/24/EY täytäntöönpanemiseksi (EYVL L 142, 16.6.2000, s. 47).

      (6)  Komission direktiivi 2009/161/EU, annettu 17 päivänä joulukuuta 2009, kolmannen työperäisen altistumisen viiteraja-arvojen luettelon laatimisesta neuvoston direktiivin 98/24/EY panemiseksi täytäntöön ja komission direktiivin 2000/39/EY muuttamisesta (EUVL L 338, 19.12.2009, s. 87).

      (7)  Neuvoston päätös 2003/C-218/01, tehty 22 päivänä heinäkuuta 2003, työturvallisuuden ja työterveyden neuvoa-antavan komitean perustamisesta (EUVL C 218, 13.9.2003, s. 1).

      (8)  EUVL C 369, 17.12.2011, s. 14.

      LIITE

                  EY-nro (1)

                  CAS-nro (2)

                  KEMIALLISEN TEKIJÄN NIMI

                  RAJA-ARVOT

                  Merkintä (3)

                  8 tuntia (4)

                  Lyhytaikainen (5)

                  mg/m3
                      (6)

                  ppm (7)

                  mg/m3
                      (6)

                  ppm (7)

                  —

                  —

                  Mangaani ja epäorgaaniset mangaaniyhdisteet
                  (mangaanina ilmaistuna)

                  0,2 (8)

                  0,05 (9)

                  —

                  —

                  —

                  —

                  200-240-8

                  55-63-0

                  Glyserolitrinitraatti

                  0,095

                  0,01

                  0,19

                  0,02

                  Iho

                  200-262-8

                  56-23-5

                  Hiilitetrakloridi; tetrakloorimetaani

                  6,4

                  1

                  32

                  5

                  Iho

                  200-521-5

                  61-82-5

                  Amitroli

                  0,2

                  —

                  —

                  —

                  —

                  200-580-7

                  64-19-7

                  Etikkahappo

                  25

                  10

                  50

                  20

                  —

                  200-821-6

                  74-90-8

                  Syaanivety
                  (syanidina ilmaistuna)

                  1

                  0,9

                  5

                  4,5

                  Iho

                  200-838-9

                  75-09-2

                  Metyleenikloridi; dikloorimetaani

                  353

                  100

                  706

                  200

                  Iho

                  200-864-0

                  75-35-4

                  Vinylideenikloridi; 1,1-dikloorietyleeni

                  8

                  2

                  20

                  5

                  —

                  201-083-8

                  78-10-4

                  Tetraetyyliortosilikaatti

                  44

                  5

                  —

                  —

                  —

                  201-177-9

                  79-10-7

                  Akryylihappo; prop-2-eenihappo

                  29

                  10

                  59 (10)

                  20 (10)

                  —

                  201-188-9

                  79-24-3

                  Nitroetaani

                  62

                  20

                  312

                  100

                  Iho

                  201-245-8

                  80-05-7

                  Bisfenoli A; 4,4′-isopropylideenidifenoli

                  2 (8)

                  —

                  —

                  —

                  —

                  202-981-2

                  101-84-8

                  Difenyylieetteri

                  7

                  1

                  14

                  2

                  —

                  203-234-3

                  104-76-7

                  2-etyyli-1-heksanoli

                  5,4

                  1

                  —

                  —

                  —

                  203-400-5

                  106-46-7

                  1,4-Diklooribentseeni; p-diklooribentseeni

                  12

                  2

                  60

                  10

                  Iho

                  203-453-4

                  107-02-8

                  Akroleiini; akryylialdehydi; prop-2-enaali

                  0,05

                  0,02

                  0,12

                  0,05

                  —

                  203-481-7

                  107-31-3

                  Metyyliformiaatti

                  125

                  50

                  250

                  100

                  Iho

                  203-788-6

                  110-65-6

                  But-2-yyni-1,4-dioli

                  0,5

                  —

                  —

                  —

                  —

                  204-825-9

                  127-18-4

                  Tetrakloorietyleeni

                  138

                  20

                  275

                  40

                  Iho

                  205-500-4

                  141-78-6

                  Etyyliasetaatti

                  734

                  200

                  1 468

                  400

                  —

                  205-599-4

                  143-33-9

                  Natriumsyanidi
                  (syanidina ilmaistuna)

                  1

                  —

                  5

                  —

                  Iho

                  205-792-3

                  151-50-8

                  Kaliumsyanidi
                  (syanidina ilmaistuna)

                  1

                  —

                  5

                  —

                  Iho

                  207-069-8

                  431-03-8

                  Diasetyyli; butaanidioni

                  0,07

                  0,02

                  0,36

                  0,1

                  —

                  211-128-3

                  630-08-0

                  Hiilimonoksidi

                  23

                  20

                  117

                  100

                  —

                  215-137-3

                  1305-62-0

                  Kalsiumdihydroksidi

                  1 (9)

                  —

                  4 (9)

                  —

                  —

                  215-138-9

                  1305-78-8

                  Kalsiumoksidi

                  1 (9)

                  —

                  4 (9)

                  —

                  —

                  231-195-2

                  7446-09-5

                  Rikkidioksidi

                  1,3

                  0,5

                  2,7

                  1

                  —

                  231-484-3

                  7580-67-8

                  Litiumhydridi

                  —

                  —

                  0,02 (8)

                  —

                  —

                  233-271-0

                  10102-43-9

                  Typpimonoksidi

                  2,5

                  2

                  —

                  —

                  —

                  233-272-6

                  10102-44-0

                  Typpidioksidi

                  0,96

                  0,5

                  1,91

                  1

                  —

                  262-967-7

                  61788-32-7

                  Terfenyyli, hydrogenoitu

                  19

                  2

                  48

                  5

                  —

         (1)

         EY-nro: Euroopan yhteisön (EY) numero, numerotunnus aineille Euroopan unionissa.

         (2)

         CAS-nro: Chemical Abstract Service -rekisterinumero.

         (3)  Työperäisen altistumisen raja-arvoon liittyvä merkintä ”iho” tarkoittaa, että ainetta saattaa imeytyä huomattavassa määrin ihon kautta.

         (4)  Mitattuna tai laskettuna kahdeksan tunnin vertailujaksolle (Time Weighted Average).

         (5)  Lyhyen aikavälin raja-arvo. Raja-arvo, jota altistus ei saa ylittää ja joka koskee 15 minuutin ajanjaksoa, jollei toisin ilmoiteta.

         (6)

         mg/m3
         : milligrammoja kuutiometrissä ilmaa. Kaasu- tai höyryfaasissa oleville kemikaaleille raja-arvo ilmaistaan 20 °C:n lämpötilassa ja 101,3 kPa:n paineessa.

         (7)

         ppm: tilavuuden miljoonasosaa ilmassa (ml/m3).

         (8)  Hengittyvä osuus.

         (9)  Keuhkorakkuloihin päätyvä osuus.

         (10)  Lyhyen aikavälin raja-arvo suhteessa 1 minuutin vertailujaksoon.


Avis juridique important

|

31982L0786

Neuvoston direktiivi 82/786/ETY, annettu 15 päivänä marraskuuta 1982, vuoristoalueiden ja eräiden epäsuotuisien alueiden maataloudesta annetun direktiivin 75/268/ETY muuttamisesta

Virallinen lehti nro L 327 , 24/11/1982 s. 0019 - 0020 Suomenk. erityispainos Alue 3 Nide 15 s. 0181  Espanjank. erityispainos: Luku 03 Nide 26 s. 0127  Ruotsink. erityispainos Alue 3 Nide 15 s. 0181  Portugalink. erityispainos: Luku 03 Nide 26 s. 0127

NEUVOSTON DIREKTIIVI,annettu 15 päivänä marraskuuta 1982,vuoristoalueiden ja eräiden epäsuotuisien alueiden maataloudesta annetun direktiivin 75/268/ETY muuttamisesta (82/786/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,ottaa huomioon komission ehdotuksen,ottaa huomioon edustajakokouksen(),sekä katsoo, ettäKreikan alueilla direktiivin 75/268/ETY(), sellaisena kuin se on viimeksi muutettuna direktiivillä 80/666/ETY(), II osastossa tarkoitettuun tasaushyvitykseen oikeutettujen tilojen kolmen hehtaarin vähimmäisviljelyala on liian suuri ottaen huomioon hyvin pienten tilojen suuri määrä; on tärkeää vahvistaa se kahdeksi hehtaariksi,Kreikan direktiivissä 75/268/ETY tarkoitetuilla epäsuotuisilla maatalousalueilla mainitun direktiivin 15 artiklassa edellyttämän kehittämissuunnitelman esittäneiden tilojen hyväksi perustettuun tukijärjestelmään liittyvien korvauskelpoisten kustannusten korvaaminen 25 prosenttisesti ei ole riittävä direktiivissä 72/159/ETY() tarkoitettujen tilojen uudenaikaistamista koskevien toimenpiteiden tehokkaaksi toteuttamiseksi; on tärkeää vahvistaa se 50 prosentiksi,Kreikan alueilla direktiivin 75/268/ETY 11 artiklan mukaisilla toimenpiteillä on korostunut merkitys; kustannusten korvausmäärä ei ole riittävä näiden toimenpiteiden tehokkaaksi toteuttamiseksi; sen vuoksi on tärkeää vahvistaa korvausmäärä 50 prosentiksi ja yhteisön osallistuminen rahoitukseen enemmillään 48 358 ECU:ksi yhteistä investointia kohden ja 242 ECU:ksi hoidettua ja varustettua haka- tai vuoristolaidunhehtaaria kohden, jaKreikassa direktiivin 75/268/ETY 15 artiklassa tarkoitettu tasaushyvitykseen oikeutettujen kustannusten korvaaminen 25 prosenttisesti ei ole riittävä tämän toimenpiteen tehokkaaksi toteuttamiseksi; tämän vuoksi on tärkeää vahvistaa se 50 prosentiksi,ON ANTANUT TÄMÄN DIREKTIIVIN:1 artiklaMuutetaan direktiivi 75/268/ETY seuraavasti:1) Korvataan 6 artiklan 1 kohdan toinen luetelmakohta seuraavasti:"Mezzogiornon alueella, saaret mukaan lukien, merentakaisten departementtien alueilla ja Kreikan alueilla käytössä olevan viljelyalan vähimmäismäärä tilaa kohden vahvistetaan kahdeksi hehtaariksi."2) Korvataan 7 artiklan 1 kohdan a alakohdan viimeinen alakohta seuraavasti:"Kahta edellä olevaa alakohtaa ei sovelleta niillä Italian ja Kreikan rinteisillä alueilla, jotka kuuluvat 3 artiklan 4 ja 5 kohdassa tarkoitettuihin alueisiin."3) Korvataan 15 artiklan 1 kohdan toinen alakohta seuraavasti:"Mezzogiornon alueella, saaret mukaan lukien, Irlannin länsipuolen alueella (Western region) ja Kreikan alueilla kustannukset korvataan 50 prosenttisesti niiden kustannusten osalta, jotka aiheutuvat direktiivin 72/159/ETY 8 artiklan 2 kohdassa ja 10 artiklassa sellaisena kuin ne ovat täydennettyinä tämän direktiivin 9 artiklalla, tarkoitetuista toimista. Mezzogiornon alueella, saaret mukaan lukien, ja Kreikan alueilla 11 artiklan mukaisen toiminnan aiheuttamien kustannusten korvausmäärä on 50 prosenttia."4) Korvataan 15 artiklan 2 kohdan toinen alakohta seuraavasti:"Mezzogiornon alueella, saaret mukaan lukien, ja Kreikan alueilla yhteisön osallistuminen 11 artiklassa tarkoitetun tuen korvauskelpoisiin kustannuksiin ei saa olla suurempi kuin 48 358 ECU yhteistä investointia kohden ja 242 ECU:a hoidettua ja varustettua haka- tai vuoristolaidunhehtaaria kohden."5) Korvataan 15 artiklan 3 kohdan toinen alakohta seuraavasti:"Italian, Irlannin ja Kreikan osalta korvausmäärä on 50 prosenttia."2 artikla Edellä 1 artiklan 1 kohdassa säädetyt muutokset tulevat voimaan 1 päivänä tammikuuta 1982.3 artikla Tämä direktiivi on osoitettu kaikille jäsenvaltioille.Tehty Brysselissä 15 päivänä marraskuuta 1982.Neuvoston puolestaPuheenjohtajaN. A. KOFOED() Lausunto annettu 29 päivänä lokakuuta 1982.() EYVL N:o L 128, 19.5.1975, s. 1() EYVL N:o L 180, 14.7.1980, s. 34() EYVL N:o L 96, 23.4.1972, s. 1